Document ID: /fineweb-2-swissfilter-quality_10-filterrobots/filtered/01798.jsonl.gz/716

Am 11.11. hend mir eus standesgemäss uf de Weg gmacht zum di foifti jahresziit izlüte, izblose und izschloh.
Nachdem mir eus gschminkt hend und d mitglieder im probejahr abgliechtet worde sind (do gaht's zude fotis) isches losgange.
Scho lang hend sich di 44 Schluderis uf die uftritt gfreut. Eusi neumitglieder sind bsunders ufgregt gsi.
Die drü uftritt in Ehredinge, Bade und Gäbistorf sind di letschte mitem lion king-koschtüm gsi. Abem januar chunnt nämlich euses neue motto. Wänders wüsse? Denn chömed doch am 6. januar as Gugge Warm-Up uf Tägerfelde cho luege und cho lose ;P.
S Wetter het sich ned vode beschte siite zeiged aber das isch eus au ned eso wichtig gsi: Wichtig isch gsi, dass endlich 11,11, isch und mir wider unterwegs sind.
Z Ehredinge hend mir vorem Engel gspillt. Eus hets gfreut, dass es trotz em räge no villi gschafft hend cho lose z cho. Au d gäscht wo im Engel am metzgete esse gsi sind sind in gnuss vo eusem Platzkonzert cho...
Danach simmer mitem car uf Bade. Det hemmer no es paar anderi gugge chöne lose bis mir denn dra gsi sind. Es sig en guete uftritt gsi, d steigerig gsäch er aber trotzdem no für Gäbistorf het de Pitsch nachem uftritt gmeint.
Also simmer wider alli zrugg zum bahnhof trottet und hend in Car verlade.
Z Gäbistorf hemmer gueti stimmig und en huufe bekannti gsichter atroffe. Euse uftritt het de vo Bade tatsächlich übertroffe und alli sind zfride gsi demit. So simmer denn ide früehe morgestunde heicho und freued eus jetzt uf d uftritt im neue johr.
Do gaht's zude Gallerie.